ไปรษณีย์ไทยร่วมกับกองทุนการออมแห่งชาติ มอบสิทธิพิเศษให้สมาชิก ส่งเสริมการออมเงินผ่านที่ทำการไปรษณีย์ทั่วประเทศ
นายดนันท์  สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด กล่าวว่า  ไปรษณีย์ไทยร่วมกับกองทุนการออมแห่งชาติ (กอช.) ในการอำนวยความสะดวกให้แก่สมาชิก กอช.ทั่วประเทศให้สามารถนำส่งเงินสะสมกองทุนการออมแห่งชาติได้ที่ไปรษณีย์ไทยตั้งแต่ปี 2564 เพื่อสนับสนุนให้คนไทยมีสวัสดิการรองรับเมื่อเกษียณ โดยเฉพาะกลุ่มอาชีพอิสระ  เช่น แม่ค้าพ่อค้า เกษตรกร รวมไปถึงนักเรียน นักศึกษาที่ต้องการออมเงินและเพื่อเป็นการส่งเสริมการออมให้เพิ่มมากขึ้น จึงมอบโปรโมชันพิเศษสำหรับสมาชิก กอช. ที่ส่งเงินออมสะสมตั้งแต่จำนวน 500 บาท ขึ้นไป ณ ที่ทำการไปรษณีย์ไทยทั่วประเทศ รับฟรี เสื้อยืดสมนาคุณสำหรับสมาชิก 100 ท่านแรกต่อเดือน โดยไปรษณีย์ไทยพร้อมจัดส่งให้บ้าน ตั้งแต่วันนี้ถึงวันที่ 31 ตุลาคม 2565 สำหรับผู้ที่สนใจเป็นสมาชิก กอช. สามารถสมัครได้ผ่านแอปพลิเคชัน กอช. โดยสมาชิกสามารถนำส่งเงินออมสะสมได้ที่ไปรษณีย์ไทยและเคาน์เตอร์ไปรษณีย์ทั่วประเทศ